
Sendu novaĵojn, leterojn, fotojn, informojn al Roger Springer roaersprinaer(a)tpa.com.au : 


Uzindaj ligoj. * openclipart. * *PMEGramatiko* *reta-vortaro _ Freelang Vortaro* 
*Plena llustrita Vortaro* * Esperanta Retradio* * Google Translate* * Pasintaj AE eldonoj* 
Duoljngo * duplingo ajj courses 

Oni povas meti sian nomon, retadreson, urbon kaj landon al la listo de ricevantoi. rsprinq@tpq.com.au 

5 | 

Entute 752,000 lemantoj nun studas Esperanton per Duolingo 
Nun studas 376,000 lernantoj per la angla lingvo. (EkdeMaj^ois) 

Nun studas 307,000 lernantoj per la hispana lingvo. (Ekde 0ktDbr D 20iG) 

Nun studas 69,000 lernantoj per la portugala lingvo. (Ekde Maj D 201S) 



★★★★★★★★★★★★★★★★★★★★★★★★★★★★★★★★★★★★★★★★★★★ 


Telstraj telefondratoj havis 
problemojn do miaj telefono 
interreto ne funkciis dum 8 tagoj. 
Pardonu min. AE399 malfruis. 



By H1km9Art1st.com 


La antaŭan ĵaŭdon mia telefono malfunkciis, do malebligis mian konekton al la 
interreto kaj la multaj helpinformoj kiujn mi ricevas ĉiutage per la komputilo. 

Mi fariĝis monda civitano kaj la vivo ne estas facila kiam miaj iloj al la mondo 
malfunkcias. Roger Springer 



★★★★★★★★★★★★★★★★★★★★★★★★★★★★★★★★★★★★★★★★★★★ 


GRAMATIKA SERIO “ĈU VI SCIIS?” N.ro 9 . 


Ni menciis ke estas konsilinda uzi nur oficialajn vortojn, kaj ne uzi la centojn da 
nebezonataj alternativoj neoficialaj. Se ni ne faras tion, Esperanto fariĝos Bosic- 
Eŭropeon. La samo aplikiĝu al la gramatikaj reguloj. Bonŝance nek la Akademio nek 

la Esperantistaro deziras ŝanĝi tiujn, kvankam dum la historio de la lingvo 
pluraj tiaj proponoj faratis. Malgraŭ la zorgemo de Zamenhof tamen aperis 
en la Fundamento kelkaj decidaj eraroj, unu grava kaj du aŭ tri malgravaj. 

Kion fari pri ili? Intertempe Esperantologoj sukcesis krei, per Fundament'aj 
reguloj, ĝustajn alternativojn. Same kiel por la malĝustaj vortoj konsilindas agi 
jene: Ni ne povas ŝanĝi la Fundament'on, sed ni rajtas ne uzi eraran 
gramatikaĵon. Ni do ne uzu la erarojn kaj uzu la jam trovitajn laŭ-Fundamentajn 
B alternativojn. La nura grava eraro estis, ke en Esperanto ne troviĝis verba Pasiva 
Voĉo. La nuna konsilo estas uzi la nur pasivsencan sufikson "-ati". Por la 
malgravaj eraroj: le. uzi, nur se necese, la prepoziciaĵojn "-ate de" kaj "ante al" por du el la 
kvar signifoj de "de", kaj 2e. uzi la adjektivon por ĉiuj predikativoj anstataŭ adverbo. 


(daŭrigota). 


Marcel Leereveld. 


★★★★★★★★★★★★★★★★★★★★★★★★★★★★★★★★★★★★★★★★★★★ 

La Manlia Esperanto-Klubo £> V- 



Anoj kunvenas la unuan kaj trian sabatojn je la lOatm. 
Bavarian Beer Cafe, Manly Wharf. Unu taso da klubpagota 
kafo atendos vin. La 3a de novembro estis la unua sabato. 




ekiara lerneia vizitantino Preskaŭ cent-iara Eunice Graham 


Venis al la bela Manlia grupo, 
Roger Springer, Eunice Graham, 
John Casey kaj Chris Holliss. . 
Bona sperto, bona Esperanto, 
bona loko, bonaj amikoj kaj 
senpaga kafo. Roger Springer 


Junaj studentoj vizitis maljunulejon 
kaj helpis la maljunulinojn 



★★★★★★★★★★★★★★★★★★★★★★★★★★★★★★★★★★★★★★★★★★★ 

Aŭstralia floro 


jen bildo de bela aŭstralia floro, kiu 
kreskas surarbo kun la loka nomo 
"bottlebrush tree" (pro evidenta kialo). 

Kelkaj el ni uzas la formon 
"skovelarbo", kio estas laŭvorta 
traduko de la vulgara vorto. La 
scienca nomo estas "kalistemono". 


Kiun version vi preferas? Trevor Steele 

★★★★★★★★★★★★★★★★★★★★★★★★★★★★★★★★★★★★★★★★★★★ 



Mateno de konversacio 

Je la sabato ĵus pasinta 6 Esperantistoj alvenis al la 
mateno de konversacio. Erhard kunportis 
interesan oran moneron el la jaroj de 
Georgo llla de Anglujo kaj ankaŭ el Bavario 
grandan medalon el arĝento. 

Ni Esperante babilis dum 2 horoj. 

Doug Eising 




★★★★★★★★★★★★★★★★★★★★★★★★★★★★★★★★★★★★★★★★★★★ 


Informo el 
Adelajdo 

Kviza posttagmezo en Adelajdo 

Trevor Steele jam tradicie preparadas 
kvizan posttagmezon. La ĉijara okazis 
la 3-an de novembro en la hejmo de 
Trevor kaj Katja. Al la 50 preparitaj 
demandoj plej ĝuste respondis la 
duopo Benno Lang kaj 
Andrevv Woods (surfote). 


Katjo Steele 




★★★★★★★★★★★★★★★★★★★★★★★★★★★★★★★★★★★★★★★★★★★ 


Ĉu la neologismoj kiujn vi uzas estas necesaj? Ĉu ili nur malfaciligas Esperanton? RogerS. 


Eĉ la fuŝa studo de la angla plifaciligas la estontan studon de Esperanto en ne latin-alfabetaj landoj./P^r^ 

★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★ 

En Ĉinio multaj homoj iomete lernis la anglan, tio faciligas la lernadon de Esperanto. 

Eble tio estas la kontribuo de la angla al Esperanto. Freŝa Maro 

★★★★★★★★★★★★★★★★★★★★★★★★★★★★★★★★★★★★★★★★★★★ 

Lucien Giloteaux 
forpasis 


Esperanto AE 399 




Karaj, 

Kun bedaŭro mi sciigas vin, ke mia 
patro Lucien Giloteaux forpasis la 
3an de novembro. Li lernis 
Esperanton en 1947, do antaŭ 71 
jaroj! Dum la tuta vivo li estis tre 
aktiva Esperantisto. Li konatiĝis kun 
mia patrino dank' al Esperanto, li 
foje instruis Esperanton, sed li plej 
ŝatis verki artikolojn. Li ofte 
kontaktis la lokajn ĵurnalojn kaj 
ankaŭ kunlaboris kun Heroldo de 
Esperanto. Li multe vojaĝis. Lia 
unua Universala Kongreso estis en 
1950 kaj poste li partoprenis 
multegajn kongresojn kaj renkontiĝojn. Lia lasta Universala Kongreso estis tiu en Lille en 
2015, en kiu ankaŭ mi partoprenis. Li ofte venis al Aŭstralio kaj renkontis Sidnejajn 
geesperantistojn kaj ankaŭ partoprenis en pluraj Aŭstraliaj somerkursaroj. Mi aldonas foton 
de mia patro kun lia tre ŝatata skribmaŝino. La alia foto estas farata dum la UK en Lille. Pluraj 
aŭstralianoj ja estas sur tiu foto. Mia patro estas la dua de maldesktre. Se vi deziras aŭskulti 
mian patron, spektu tiun filmeton kiun mi faris en 

2009. https://www.youtube.com/watch?v=G CiQ5sDqic I 

Amike, Nicole Else 


fl 


★★★★★★★★★★★★★★★★★★★★★★★★★★★★★★★★★★★★★★★★★★★ 


El Melburno Estos kelkaj ŝanĝoj al nia kutima rutino dum la m| 
sekvaj monatoj, do jen resumo de ili: 

llan Nov - ne estos dimanĉa kunveno ĉar mi vojaĝos 
12an Nov - ne estos lunda kunveno ĉar multaj homoj estos for 

18an Nov - ni kunvenos ĉe ACMI Cafe & Bar kiel kutime 
19an Nov - ni kunvenos ĉe Ross House kiel kutime 


25an Nov - anstataŭ kunveni, ni eksursos per pramo al Williamstown 
26an Nov - ni kunvenos ĉe Ross House kiel kutime 


2an Dec - ni kunvenos ĉe ACMI Cafe & Bar kiel kutime 
3an Dec - anstataŭ kunveni ni vespermanĝos por celebri gravan membron - 
kontaktu min se vi volas havi la detalojn 

9an Dec - ni kunvenos ĉe ACMI Cafe & Bar kiel kutime 
lOan Dec - ni kunvenos ĉe Ross House kiel kutime 



15an Dec - Zamenhof-festo! Nia jarfina festo kaj la lasta kunveno de la jaro. Sciigu 
al Heather ( heather@melburno.org.au ) se vi havas ion por prezenti 


Niaj kunvenoj rekomenciĝos la 4an de Februaro, 2019. 


JoonneJohns 


★★★★★★★★★★★★★★★★★★★★★★★★★★★★★★★★★★★★★★★★★★★ 


Martina Sachs-Bockelmann vizitis NSKajn kiubojn 



"Danke al pasportaservo mi konatiĝis kun esperantistoj en NSW. Unue mi vojaĝis 
trajne al Ourimbah kaj vizitis Alan kaj lia kara edzino. Mi multe ŝatis la korean 
manĝajon. Poste kvankam pluvegis Alan ĉiĉeronis min tra la regiono kaj ni eĉ 
vidis balenon, kia koincido! 

Kafumis, observis pelikanojn kaj multe babilis. Esperanto vigliĝas tra internacia 
gastameco! 

Dankon Alan! 

Poste mi trajnis al Nevvcaste kaj gastiĝis ĉe Kerry. La tuta 
familio provis esperante 
interkomuniki, kia bela familio! Ni 
du marŝadis babilante dekojn da 
kilometroj tra la urbo, ĉe la maro, 
vizitis la artgalerion kun amikinoj. 

Mi kaptis la okazon instrui orientan 
dancadon al ĉiuj gastigantoj kaj 



familianoj. 

Miaj esperantaj spertoj en Australio finiĝis kun informbudo ĉe la kultura festivalo. Alvenis 
dekoj da esperantistoj, por subteni kaj varbi pri esperanto. Kiaj viglaj la Sidnejaj grupoj estas. 
Mi ne forgesu viziton en la Esperantodomo kie mi partoprenis en konversacia rondo 
kun Dimitri, Nicole kaj gelernantoj. Dankon gekaraj pro tiaj spertoj. Martina 


Facila kaj logika lingvo, ĉu ne? 

Nu, ĉu mi loĝas en strato, ĉu mi ne loĝas sur la strato? Aŭ ĉu mi loĝas apud la 
strato? Kio en la mondo estas strato? Strato estas asfaltaĵo, ĉu ne? 

Ĉu iu ajn en la mondo elektus loĝi en asfalto, aŭ sur asfalto? Mi 
supozas ke ne! Do, mi petas vian pardonon, mi certe ne loĝas en 
strato, nek sur strato, sed mi supozas, ke mi loĝas apud strato. 

staras domoj en la strato? Ili certe ne staras en la asfaltaĵo, ili staras apud la asfaltaĵo. 
Kaj ĉu ili vere staras? Ĉu domoj havas krurojn kaj piedojn kaj povas stari? Certe ne! 
Domoj ne staras, domoj simple estas! Do en ĝusta Esperanto domoj estas apud la 
asfaltaĵo, bone ke ili ne enestas ĝin, ĉu ne? 


De tempo al tempo buso trairas nian straton. Ĉu vere la buso trairas nian asfaltaĵon? 
Kompreneble ne, eble ni devus diri ke la buso suriras nian asfaltaĵon. 

Sur la asfaltaĵo estas bushaltejo. Tio estas bona kaj akceptebla Esperanto, ĉu 
ne? Ĉe la bushaltejo sur la asfaltaĵo staras - mi supozas ke nun mi rajtas diri 
"stari", kelkaj homoj - kun kruroj kaj piedoj - atendantaj la alvenon de la buso, kiu 
espereble tre baldaŭ venos. Kiam ĝi venos, oni diras, ke la homoj kaptas la buson. Sed, Dio 
mia! Ĉu vere ekzistas iu homo, kiu kapablas kapti buson. Devas esti eĉ tre malgranda buso, por 
ke ĝin povu kapti homo. Ĉu oni trafas la buson? Kial oni volas trafi buson? Ĉu iu vere estas 
tiom freneza ke li deziras pafi kuglojn al buso? Ĉu oni devus diri "preni" la buson? Mi supozas, 
ke "preni" buson estas tiom malfacila kiom kapti ĝin. Eble la ĝusta vorto estus "renkonti" 
buson, kvankam oni ja ne nur renkontas ĝin, oni eĉ eniras ĝin, ĉu ne? 

De tempo al tempo la plej bona amiko de la homo, nome la hundo, suriras la 
asfaltaĵon. Vidante tion, mi ektimas, ke subite venos la buso, trafos la plej bonan 
amikon de la homo, kaj mortigos ĝin. Tiam mi rapidas sur la asfaltaĵon, kaptas la 
hundon per ambaŭ miaj manoj kaj metas ĝin en miajn brakojn. Ĉu tio estas bona Esperanto? 
Certe kaj kompreneble ne! Kiel en la mondo oni povas meti hundon en siajn 
brakojn? Estus sufiĉe malfacile meti ĝin en nur unu el siaj brakoj, sed tute ne eblas 
PraTĴN. meti ĝin en ambaŭ siajn brakojn samtempe! Ĉu iu el vi scias la retadreson de 
l /7'U) Ludoviko Zamenhof? Mi intencas demandi lin, ĉu li povas helpi min solvi tiujn 
problemojn! 




Nun mi esperas, ke iu(j) el niaj pli kompetentaj geesperantistoj pozitive respondos al tiuj 
miaj iomete treege malfacilegaj problemoj, eĉ problemegoj! Bob Felby 


★★★★★★★★★★★★★★★★★★★★★★★★★★★★★★★★★★★★★★★★★★★ 


Fali en la ĝardeno 

ĈU LA ĈEVALO FALAS AŬ ĈU Ĝl ESTAS FALANTA AŬ ĈU Ĝl FALANTAS ? 


Ĉu ŝi skribas la leteron, aŭ ĉu ŝi estas skribanta ĝin, aŭ ĉu ŝi skribantas la 
leteron? Ĉu la letero skribatas, aŭ ĉu ĝi estas skribata? Ĉu esti aŭ ne esti? 

Okcident- kaj sudeŭropaj lingvoj ĝenerale ne zorgas multe pri la diferenco, 
escepte de la angla, la hispana, Esperanto, kaj kelkaj aliaj. Kaj kio estas la 
diferenco? La diferenco estas, ke oni mencias AŬ ke la ago kompletiĝas AŬ ke la ago 
disvolviĝas sed ne finiĝas. Kaj kial kelkaj popoloj trovas, per sia lingvo, la diferencon grava, 
dum aliaj popoloj malofte indikas la diferencon aŭ eĉ interesiĝas preskaŭ nur pri kompletaj 
agoj? Mi ne scias, sed mi suspektas ke tio dependas de la kulturo aŭ de la speco de agemo de 
ĉiu popolo. Por la hispanoj kaj por la angloj kaj, devige, por la Esperantistoj la diferenco 
gravas, kaj ili havas specialajn verbformojn por indiki la diferencon. Dum germano kutime 
simple uzas la vorton por la kompleta ago kiam la ago ankoraŭ ne, kaj eble neniam finiĝas, en 
"Store mich nicht, ich esse ", la angloj ne povas diri tion kaj havas specialan verbformon por tiuj 

nefinitaj agoj, kiel en “Don't disturb me, I am eating". Kaj same diferencigaj ni devas esti en 
Esperanto, ĉar Zamenhof kreis du specialajn sufiksojn por indiki la nefinitecon: "Ne ĝenu min, 
mi estas manĝanta". La sama klara diferenco inter kompleta kaj nefinita ago aplikiĝas en la 
pasiva voĉo: " The letter is now recieved just in time" , "la letero ricevatas ĝustotempe", 
kontraŭ “The letter is now being written", "La letero estas nun skribata". Hispanoj kaj angloj 
do trovas facila, fari klare la diferencon en Esperanto, dum aliaj popoloj trovas tion malfacile 
aplikebla. Multaj francaj kaj germanaj Esperantistoj eĉ ne scias la diferencon. Ili do devas tre 
atenti kion ili diras, aŭ ne diras, kaj speciale en la pasiva voĉo, ke ili ne povas diri "La letero 
estas ricevata nun", ĉar tio signifas ke nun ĝi ankoraŭ ne estas komplete ricevata, kio ja estas 
sensencaĵo. Kion ili do devas diri en tiu kazo? Pro interkonsento ili povas diri nur "La letero 
ricevatas", kio signifas ke la letero faris la pasivan agon komplete, ne duone kiel en "estas 
ricevata". La samo okazas ĉe la aliaj tempoj kaj aspektoj: "Hieraŭ la letero ricevatis; Morgaŭ 
la letero ricevatos; La letero baldaŭ ricevatu; La letero ricevatus, se ....; La letero povos 
ricevati post horo", anstataŭ la malĝustaj esprimoj kun "esti". Sed ĉar multaj francaj kaj 
germanaj kaj aliaj Esperantistoj preskaŭ neniam indikas en siaj lingvoj la diferencon, ili trovas 
ege malfacila uzi la ĝustajn formojn en Esperanto (kaj en la angla kaj en la hispana). Ili ne 
havas tiun problemon, kiam vortoj kun "-anta" kaj "-ata" uzatas kiel epitetaj adjektivoj ĉe 
substantivo, ĉar tiam la sufiksoj indikas ambaŭ: "bruligataj branĉoj" povas signifi ke la branĉoj 
bruligatas (komplete) kaj estas bruligataj (nekomplete). 

Marcel Leereveld. 

ALDONO AL "BALDAŬA" KAJ "ĴUSA" . 

Malgraŭ ke mi ĵusan semajnon diris, ke por mi la adjektivoj "baldaŭa" kaj "ĵusa" havas 
elastan, ja relativan, tempdaŭron, kiel nuancon, mi tamen uzas la adverbojn "baldaŭ" kaj "ĵus" 
en siaj originaj signifoj de "post resp. antaŭ tre mallonga tempo". Se mi volas indiki "post 
resp. antaŭ relative mallonga tempo", do ke la templongeco estas pli elasta (same kiel ĉe la 
adjektivoj "baldaŭa" kaj "ĵusa"), mi uzas "baldaŭe" kaj "ĵuse". Kaj kiam mi deziras indiki ke 
baldaŭa resp. ĵusa signifas ne nur la proksiman okazon de tempindiko (kiel en "baldaŭa/ĵusa 
Lundo"), sed krome la mallongecon post kaj antaŭ iu tempindiko (ekz. "baldaŭa Lundo, post 
nur unu aŭ du tagoj), mi uzas "la baldaŭokazonta/ĵusokazinta Lundo". Esperanto ja estas 
lingvo tre riĉa je nuancdiferencoj el unu radiko, kaj Zamenhof estis geniulo ankaŭ pro krei 
(nudajn) adverbojn sen la kategoria finaĵo. Cetere jam la ĝermanaj lingvoj tion klere aplikas 
per unu vorto (komparu anglajn soon kaj just kaj germanajn bald kaj eben kaj nederlandajn 
straks kaj pas). Marcel. 


KOREKTO. 

En mia artikoleto "La floroj de Nederlando" mi faris eraron kiun nederlandanoj sendube 
rimarkis kaj kiun mi nun korektas. Parolante pri la bela spektaklo vidi el supre sur la florantajn 
pom- kaj pirarbojn profunde en la poldro Betuwe inter du riveroj, mi nomis ilin la Rejno kaj la 
Sĥeldo, sed tio devas esti inter la riveroj Rejno (nomata tie “Waal") kaj Mewso (Maas). La 
situacio ja estas, ke en la Glaciepoko Nederlando troviĝis ĉe la fino de la glaciriveroj el 
Skandinavujo, kaj post la glaciperiodo Nederlando fariĝis la delto de la riveroj Rejno (el 

Germanujo) kaj Meŭso (el Francujo). La akvo de la Schelde, venante el Belgujo, renkontas la 
akvon de la aliaj riveroj nur en Zelando, la provinco konsistanta el insuloj. La pli norda rivero, 
Maas (Meŭso) venante tra Belgujo el Francujo, eniras Nederlandon en la sudo kaj fluas ĝis unu 
aŭ du kilometrojn antaŭ la tre granda rivero Rejno, sed neniam edziĝis kun tiu rivero, sed 
abrupte turnis sin okcidenten por sola eniri en la Nordan Maron, intertempe marĉigante tre 
grandan parton de Sudholando. Gi tamen finiĝas en la Norda Maro ne malproksime de la 
Rejno. La Rejno mem, tuj post ol eniri en Nederlandon, splitiĝis en tri riverojn fluantajn 
paralele kun intero de nur unu aŭ du kilometroj. La plej granda el la tri branĉoj nomiĝas Waal, 
la meza Lek, kaj la norda Rejno. La Waal kaj la Lek renkontiĝas apud Roterdamo. La Rejno 
enmariĝas en la lando de la tulipoj. Krome elfluas el la Rejno pliaj malgrandaj riveroj, el kiuj 
unu nomiĝas Amstel, kiu donis sian nomon al Amsterdamo. Alia flankrivereto nomiĝas IJssel, 
kiu donis sian nomon al la antaŭ okdek jaroj el la Zuiderzee (Suda Maro) kreata IJsselmeer. La 
IJssel fluas rekte norden tra sabla tereno, kiu sablo transportatis en la Glaciperiodo tien el 
Skandinavujo. La tuta Holando kaj Zelando kaj kelkaj aliaj partoj iutempe estis marŝoj kaj 
lagoj, iomete ŝirmataj el de la Norda Maro per la sablaj dunoj kuŝantaj el la sudo (Belgujo) ĝis 
la nordo, Frislando. Ĉar do la tutaj Holando kaj Zelando estis sekigataj per poldroj kaj digoj, la 
proverbo diras ke "Dio kreis la mondon kaj la Nederlandanoj kreis Nederlandon. 

Marcel Leereveld. 

RESPONDO AL NEKONATO! 

Tute je la fino de la ĵusa A. E. iu, sed ne indikiĝas kiu, petis informon pri kie oni povas ekhavi 
liston de la alternativoj por nenecesaj neologismoj. Mi proponetas (= suggest) fari tiun peton 
al Renato Corsetti je renato.corsetti@gmail.com . Eble Renato povos sendi ankaŭ ĉiusemajne 
listeton de la novaj tiusemajnaj alternativoj. Marcel. 


SENDU ILIN AL Ml I 

Se iu nelingvospecialisto penos konvinki vin, ke lerni Esperanton estas perdo de tempo, vi 
verŝajne kapablos refuti lin/ŝin kaj montri, ke Esperanto estas preskaŭ perfekta lingvo en kiu 
oni povas esprimi ĉiujn homajn pensojn kaj pensnuancojn. 

Se aliflanke la persono estas specialisto en lingvoj, vi verŝajne trovos malfacila, refuti 
liajn/ŝiajn kvazaŭsciencajn asertojn. Tiukaze referencu min al la persono por kontakti min kaj 
ricevi taŭgajn refutojn, ĉar pro mia Esperantuja funkciado de sekretraportisto (whistleblower) 
mi lernistrovi validajn refutojn kontraŭ ĉiuj falsaj asertoj de la sciencistaj kontraŭuloj de 
Esperanto. Flarante tion ili verŝajne ne kontaktos min, sed almenaŭ vi havos tialon por ne 
respondi al por vi malfacilaj asertoj de specialistoj. 

Marcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★ 

“Malgrava historieto pri mia vivo” Bob Felby 

ĉapitro 19 La plej granda miraklo de mia vivo Kvara ero 

Vidinte tiom da interesaj lokoj kaj geamikoj, i.a. ankaŭ Ame kaj Gerda, kun kiuj 
mi iam pasigis tre bonegan novjarvesperon, ni iris al Berlino en Germanujo. Tio estis la 

unua fojo, kiam mi vizitis Berlinon, kaj ĝis nun mi ne revidis ĝin, kvankam mi tre volonte farus 
tion. En Berlino ni ĉeestis Esperanto-kunvenon kun germanaj kaj rusa samideanoj. De Berlino ni 
iris viziti belegan Amsterdamon, kaj Roterdamon, kie ni eniris la ĉefoficejon de UEA, kaj parolis 
kun ties gvidantoj. Post tio ni iris al Parizo, kie ni vidis la kutimajn vidindaĵojn: la Ejfelturon, en 
kiun ni lifte iris ĝis la 2-a etaĝo. Ni ne rajtis iri ĝis la supro, ĉar oni timis teroristojn. Necesas do, 
ke mi trian fojon vizitu Parizon. Ni vidis ankaŭ la Triumfarkon ktp. ktp. Estas tiom multe por 

A 

vidi en Parizo. Ni vizitis ankaŭ “Disneyland” iom ekster Parizo. Cio estis amuza. Post Parizo ni 
vagonare iris sub la anglan kanalon al Anglujo. Tiu vojaĝo daŭris precize tri horojn. Tiam ni estis 
en Londono, en la stacidomo “Waterloo”. Estis tiom bonege ree troviĝi en Londono, sed ni tuj 
iris vagonare suden por viziti mian bopatrinon. 

De tie ni eliris ĉiun tagon por viziti malnovajn geamikojn kaj parencojn. Ni ĉeestis eĉ 
Esperanto-kunvenon en iu urbo, kies nomon mi jam forgesis. Mi fariĝas pli kaj pli forgesema, 
ĉar mi alproksimiĝas al la fino de mia vivo, tial gravas ke mi tajpu iom pli rapide por fini, antaŭ 
ol finos sian batadon mia verda koro ! 

Ĉar ni komprenis, ke ni neniam poste havos tiom da ŝancoj por vojaĝi, ni iris norden al 
Skotlando. Unue ni iris al Edinburgo. Ni iris aŭtobuse por vidi kiom eble plej multe. Estas iu urbo 
en la nordo, kiu nomiĝas Invemess. De tie ni iris aŭtobuse esperante vidi la monstron de 

/V 

Lochness. Cu necesas diri, ke ni ne vidis ĝin ? 

Ie en Skotlando, ni el aŭtobuso vidis vojdirektilon dirantan “Dollar”. Tie loĝas ja lia moŝto 
William Auld, ĉu ne ? Tre volonte mi volis, ke la busŝoforo im tien, sed mi ne kuraĝis peti lin 
fari tion ! 

Borge flugis al Londono por pasigi du aŭ tri tagojn kun ni. Estis tre bonege. Poste li flugis 
al Danujo, kaj ni flugis reen al Helsinko. Restinte tie tro da horoj ni flugis al Bankoko. Multajn 
horojn poste ni flugis al Sidnejo, kaj unu horon poste al Brisbano, kie atendis nin Marko Anglo. 

En Brisbano ni restis dek aŭ dek kvar tagojn. Celebrante la naskiĝtagon de Audrey tie, ni 
fine ree flugis al Adelajdo, kie nin atendis nia filino, Linda. Do nun ni ree estis hejme post la plej 
bonega ferio, kiun iu ajn, inkluzivante reĝojn, povus havi. Linda veturigis nin hejmen. Sidante 
disdonante donacaĵojn al la nepoj, bofilo kaj fihno, sonoris la telefono. Estis mia nevo, Flemming, 

/V 

filo de Gerda, anoncanta ke Gerda ĵus forpasis. Si tiom bonege eltenis dum ŝi atendis nin, kaj 
dum ni estis en Eŭropo, sed tuj kiam ni ree estis hejme, ŝi forlasis sian korpon! Mi ne havis pli 
da larmoj, mi jam elverŝis ilin antaŭ ŝia morto, sed mi memoras ŝin kun danko ! 

Daŭrigota BobFelby 

★★★★★★★★★★★★★★★★★★★★★★★★★★★★★★★★★★★★★★★★★★★ 

3ZZZ .La 28an de novembro okazos la jarkunveno de la 
radiostacio. Gi estas grava ĉar ĉi tiu jaro estas voĉdonojaro. Ĉiuj 
T nOr ^T membroj ricevis tiun informon perpoŝte. Mi petis la membrojn , kiuj 
f x ne loĝas en Melburno, sendi mandaton al la radiostacio tiel ke ĝi atingu la 
radiostacion antaŭ la 26a de novembro kaj samtempe sciigi min per retmesaĝo ( 
franl4@bigpond.net.au) Vi povas elekti unu el la teamanoj, menciitaj en la retejo 
de la Melburna Esperanto Societo www.melburno.com.au . 

Mi vin antaŭdankas. La kunvokanto Franciska Toubale 

